વાયુ વાવાઝોડાના કારણે સૌરાષ્ટ્ર સહિત ઉત્તર ગુજરાતના અનેક વિસ્તારોમાં સારો વરસાદ વરસ્યો ન હોત તો આ વિસ્તારમાં અત્યારે ભયંકર દુષ્કાળનાં ડાકલાં વાગ્યાં હોત પરંતુ વાયુ ઈફેક્ટ અને ત્યાર પછી વરસાદના બે રાઉન્ડના કારણે ઉત્તર ગુજરાતમાં સરેરાશ ૧૮ ટકા જેટલો વરસાદ વરસ્યો છે અને સાબરકાંઠા, અરવલ્લી, બનાસકાંઠા, પાટણ અને મહેસાણા જિલ્લામાં એક અઠવાડીયા અગાઉ પ,૦૧,પ૯૬ હેક્ટર જમીનમાં ખરીફ પાકોનું વાવેતર થયું હતું પરંતુ છેલ્લા ૮ દિવસથી ઉત્તર ગુજરાતમાં વરસાદનું ફોરૂંય વરસ્યું નથી જેના કારણે કપાસ, મગફળી, તુવર, અડદ, ઘાસચારો, શાકભાજી સહિતનું વાવેતર સૂકાવા લાગ્યું છે.